Nelson Mandela

Nelson Rolihlahla Mandela é bɔ é nyi akɔta "Madiba" tɔn sìn vǐ ɔ, e jǐ ɖo18ɔ liyasun xwe 1918 tɔn mɛ ɖo Mvezo tokpɔn Cap tɔn bo ku ɖo azan 5ɔ wǒsun xwe 2013 tɔn mɛ ɖo Johannesburg ɖò toxò Gauteng tɔ̀n mɛ gbɛtɔ nukunɖéjí to tɔ̀n ɖò Tofɔligbè Afrikato tɔ̀n. É nyi gbɛtɔ nukunɖeji ɖo hwenuxó ahwanfun xa toxoɖuɖɔ gbɛta mɛklandovo tɔn apartheid lɛ mɛ cobo wa nyi togan nu Tofɔligbe Afrikato tɔn sin xwè 1994 wayi jɛ xwè 1999 tɔ̀n mɛ, ɖo sɔmisɔmi nukɔntɔn e mɛ mɛklánklán ma ɖe ǎ lɛ tɔ̀n gudo ɖo to ɔ sin hwenuxó mɛ.

 Gbɛ tɔ̀n 
È ji Nelson Rolihlala Mandela ɖò azǎn 18ɔ liyasun 1918 tɔn mɛ‚ ɖò gletoxo Mvezo tɔn mɛ‚ ɖò Mbashe Tɔsisa kpɛvi ɔ tó‚ ɖo kilomɛtlu kanɖé mɔ̌ dó toxo Mthatha tɔn mɛ‚ Transkei sín toxo ɖaxó ɔ‚ ɖò tokpɔn Cap sin hwétɔnwaji din tɔn e ɖò Tofɔligbé Afrika tɔn. Nyikɔ tɔ̀n Rolihlahla sin tinmɛ tɔn wɛ nyi "e nɔ ɖe ala sin atin ɖe wu" alo, e nyɔ hu ɔ, "tagba mɛ dɔn mɛtɔ."

 Ahwanfun xa toxoɖɔ gbɛ mɛkladovo tɔ̀n apartheid tɔ̀n 
Nelson Mandela byɔ kplekple gbɛta to tɔ̀n Afrika tɔn mɛ ɖo xwe 1943 mɛ. Enɛ gudo ɔ, ANC mɔ hlɔnhlɔn yɔyɔ hwenu e è sɔ̀ Alfred Xuma denu ɔ. Xwe ɖokpo ɔ mɛ wɛ Mandela da Evelyn Ntoko Mase (1922–2004). Ðò xwè 1945 mɛ ɔ, Xuma byɔ ɖɔ mɛ bǐ ni ɖó acɛ bo na blo sɔmisɔmi  ma klan mɛɖe ɖovo nu mɛ ɖé gbɔn gufɔn do byɔ nu walɔ mɛ.

 Dodo tɔn 

Akpaxwé:Jì ɖò xwè 1918 tɔn mɛ
Akpaxwé:Kú ɖò xwè 2013 tɔn mɛ